ལྗོན་ཤིང་སོགས་སེམས་ལྡན་དང།སྟོན་པ་སངས་རྒྱས་ཀུན་མཁྱེན་མ་ཡིན་པར་སྒྲུབ་པའི་རིག་པ་སོགས་སྨྲའོ།ཐར་བ་ནི་ལུས་གཅེར་བུ་དང།ངག་མི་སྨྲ་བ་དང།མེ་ལྔ་བསྲེན་པ་སོགས་ཀྱི་དཀའ་ཐུབ་ཀྱི་སྤྱོད་པ་ལ་བརྟེན་ནས་སྔར་བྱས་ཀྱི་ལས་ཐམས་ཅད་ཟད་ཅིང།ལས་གསར་དུ་མ་བསགས་པས།འཇིག་རྟེན་ཐམས་ཅད་ཀྱི་སྟེང་ན་འདུག་པའི་གནས་འཇིག་རྟེན་འདུས་པ་ཞེས་པ་གདུགས་དཀར་པོ་གྱེན་ལ་བསླངས་པ་ལྟ་བུ་ཞོའམ་ཀུ་མུ་ཏ་ལྟར་དཀར་བ།ཚད་དཔག་ཚད་འབུམ་ཞེ་ལྔ་ཡོད་པ་།སྲོག་ཡོད་པས་དངོས་པོ་ཡིན་ཅིང།འཁོར་བ་ལས་གྲོལ་བས་དངོས་པོ་མེད་པ་ཡང་ཡིན་པ་དེར་འགྲོ་སྟེ།གནས་དེ་ནི་ཐར་པ་ཞེས་བྱའོ།ཞེས་ཟེར་རོ།།